**MAGYAR EGYETEMI FŐISKOLAI SAKKBAJNOKSÁG**

**VERSENYKIIRÁS**

1. **Verseny célja:**

A Magyar Egyetemi - Főiskolai Sportszövetség által 2022/2023-ban meghirdetett egyetemi – főiskolai országos sakkbajnokság célja, hogy eldöntse „Magyarország 2022/2023. tanévi Egyetemi - Főiskolai Bajnoka” címeket, a hallgató körében népszerűsítse a sportágat.

A bajnokság győztesei meghívást kapnak a magyar egyetemi válogatott nemzetközi mérkőzéseire. Az egyéni eredményekből értékelésre kerül az intézmények közötti csapatbajnokság eredménye is.

1. **A verseny helye és időpontja:**

Debreceni Egyetem – Aula

4032 Debrecen, Egyetem tér 1.

**2023. április 30.** (vasárnap)

Regisztráció **10-től** 10.45-ig. Az első forduló 11 órakor kezdődik.

1. **A verseny rendezői:**

A Magyar Egyetemi - Főiskolai Sportszövetség (MEFS) megbízásából a:

Debreceni Egyetem

DEAC

MSE Klaszter Közhasznú Nonprofit Kft.

Magyar Sakkszövetség

Barcza Gedeon SC

1. **Versenybiróság:**

 Jakobetz László országos versenybíró

 Grimm György versenybíró

**6. Résztvevők:**

Bármely, az adott félévre a nevező intézmény beiratkozott hallgatói (nappali, levelező, esti

távoktatásban, illetve PhD képzésben résztvevők); a nevező intézményben hivatalos

cserekapcsolat alapján részképzésben résztvevő külföldi felsőoktatási intézmény hallgatói; azon hallgatók, akiknek az adott intézményben szerzett végbizonyítványuk (abszolutórium) vagy diplomájuk a versenyt megelőző naptári évben kelt.

**7. Igazolás:** A nevezés alapján diák- és személyi igazolvánnyal azonosítják a résztvevő sportolók személyazonosságukat, felsőoktatási státuszukat.

**8. A verseny lebonyolítása:** Svájci rendszerben 7(-9) fordulóval a rapidsakk szabályai szerint. Játékidő partinként: 10 perc + 5 mp bónuszidő lépésenként.

Ha egy intézményből legalább három versenyző játszik, akkor közülük a legjobb 3 eredménye (összpontszáma) alapján csapatteljesítményt is értékelünk.

**9. Díjazás:**

Az első helyezett versenyző és csapat elnyeri a "Magyar Köztársaság 2022/2023. tanévi Egyetemi-Főiskolai Bajnoka" serleget, az első három helyezett érem dijazásban részesül

**Az abszolút verseny győztese** 30.000 Ft-ot, a

II. helyezett 20.000 Ft-ot, a

III. helyezett 10.000 Ft-ot, a

IV.-V.-VI. helyezett 5-5-5.000 Ft-ot,

**a női résztvevők közül**

I. helyezett 20.000 Ft-ot, a

II. helyezett 10.000 Ft-ot, a

III. helyezett 5.000 Ft-ot nyer, amennyiben a versenyen legalább 5 női induló lesz.

**az amatőrök (értékszám nélküliek) között** az

I. helyezett 15.000 Ft-ot, a

II. helyezett 10.000 Ft-ot, a

III. helyezett 5.000 Ft nyer, amennyiben ebben a kategóriában legalább 5 versenyző indul.

Ezenkívül 5.000-5.000 forint díjazásban részesül a **legjobb (2000) - 1900 - (1800) -1700 - (1600) - 1500 standard értékszám alatti** versenyző, a **legjobb amatőr női játékos** is, amennyiben kategóriájukban a résztvevők száma eléri a 3 főt.

Emellett értékes könyvek is kiosztásra kerülnek.

*/A kategória lépcsőkről – a résztvevők számától függően – a versenybíróság dönt. A díjak nettó értékben értendőek, és kizárólag a díjkiosztó ünnepségen, adókártya bemutatásával vehetőek át!/*

**10. Költségek:** A MEFOB döntő rendezési költségeit a MEFS biztosítja, a részvétel költségei az indulókat terhelik.

**A nevezési díj:**

***Regisztráció 1000 Ft/fő, helyszíni nevezésre nincs lehetőség!***

A regisztrációs díjat átutalással az **MSE Klaszter Közhasznú Nonprofit Kft** által vezetett **11738008-21507409** számlára, a **felsőoktatási intézmény, résztvevők neve / résztvevők létszáma / sportág megadásával**). Helyszíni nevezésre, illetve a regisztrációs díj helyszínen történő befizetésére nincs lehetőség!

**Regisztrációs díj befizetésének határideje: 2023. április 25.**

**Nevezési határidő**: ***2023. április 25. éjfél***

**11. Helyezések eldöntése:** A szerzett játszmaegységek alapján, holtverseny eldöntésénél a Buchholz-, Berger-, illetve a progresszív pontszámítás eredménye rangsorol, a verseny kezdetekor kihirdetettek szerint.

**12. Nevezés:** Név, születési dátum, **Neptun-kód** és az oktatási intézmény nevének megadásával e-mail-ben a **bgsc@bgsc.hu** címre. Minden nevezést visszaigazolunk.

**13. Egyebek:** Minden olyan kérdésben, amelyben a jelen versenykiírás nem rendelkezik, a MEFOB Általános Versenykiírás és a Magyar Sakkszövetség versenyszabályai a mérvadóak. ***A versenykiírás változtatásának jogát a rendezőség fenntartja!*** (*Ez érvényes az időpontra, a helyszínre, a díjazásra és a lebonyolítási formára is!)*

**14. Program:**

Április 30. - 10-10.45 Regisztráció a verseny helyszínén

 10.45 Megnyitó

 11-tól: 1-7. (9.) forduló

Az utolsó forduló befejezését követően megtartjuk az eredményhirdetést (kb. 16 órakor).

**ADATKEZELÉS**

A MEFOB-on való részvétellel személyes adatait a MEFS számára adatkezelés céljából átadja, melyet a MEFS az Európai Parlament és a Tanács (EU) 2016/679 rendelete alapján kezel. Az adatok kezelése kizárólag a versenyeredmények nyilvántartása miatt, speciális és jogos érdekből történik. Az eseményen való részvétellel elfogadom tudomásul veszi továbbá, hogy a rendezvény ideje alatt a résztvevőkről fényképek és videóanyagok készülhetnek, amelyet a MEFS a felületein közzé tehet.